1)+Ιστορικά+Στοιχεία

== Προς το τέλος του 2003 οι φοιτητές του Harvard, Cameron Winklevoss, Tyler Winklevoss και Divya Natura άρχισαν την αναζήτηση για κάποιον προγραμματιστή, ο οποίος θα μπορούσε να δημιουργήσει μία ιστοσελίδα επικοινωνίας μεταξύ των φοιτητών που θα ονομαζόταν "HarvardConnections.com". Ο φοιτητής που επιλέχθηκε από εκείνους ήταν ένας δευτεροετής φοιτητής που λεγόταν Mark Zuckerberg. Ο Zuckerberg ήταν ήδη γνωστός στη φοιτητική κοινότητα, καθώς είχε δημιουργήσει το "Facemash", το οποίο έπαιρνε φωτογραφίες από την ιστοσελίδα του Harvard και συνδυάζοντάς τις ζητούσε από το κοινό που έμπαινε στη σελίδα να ψηφίσει ποιος φοιτητής ή φοιτήτρια είναι πιο ελκυστικός/ελκυστική. Το "Facemash" είχε πολύ μεγάλη επιτυχία και για το λόγο αυτό ο Zuckerberg προτάθηκε στους τρεις φοιτητές ως ο καλύτερος προγραμματιστής. Στο πρώτο ραντεβού των τριών φοιτητών με τον Zuckerberg του γνωστοποίησαν την ιδέα τους για τη δημιουργία μίας σελίδας που αρχικά θα ήταν μόνο για τους φοιτητές του Harvard και στη συνέχεια θα μπορούσε να επεκταθεί και στα σχολεία όλης της χώρας. Ο Zuckerberg έδειξε ενδιαφέρον για την ιδέα τους και ανακοίνωσε στους φοιτητές ότι θα μπορούσε να φτιάξει ένα προσχέδιο για τη σελίδα μέχρι την επόμενη μέρα από την συνάντησή τους. Στη συνέχεια ο Zuckerberg έστελνε συνεχώς μηνύματα πληροφορώντας τους φοιτητές για την πρόοδό του πάνω στη δημιουργία της σελίδας δείχνοντας ότι αποτελεί κι εκείνος πλέον μέλος της ομάδας. Λίγο αργότερα, ο Zuckerberg άρχισε να βρίσκει δικαιολογίες στους υπολοίπους για το ότι δεν μπορούσε να τους συναντήσει, όμως σύμφωνα με τους τρεις φοιτητές, με αυτή του τη συμπεριφορά τους έδειχνε πως είχε αποφασίσει να κλέψει την ιδέα τους. Ο πρώτος επίσημος επενδυτής του Facebook ήταν ο συμφοιτητής του Zuckerberg, Eduardo Saverin. Η οικογένεια του Saverin ήταν ιδιαίτερα πλούσια και είχε διασυνδέσεις με τη βραζιλιάνικη μαφία, για αυτόν το λόγο αποτέλεσε και τον πρώτο επενδυτή αυτής της ιδέας. Λίγες εβδομάδες μετά, ο Zuckerberg συναντήθηκε με τους τρεις φοιτητές και τους ανακοίνωσε πως σχεδίαζε να κάνει το Harvardconnections, μία ιδιαίτερα δημοφιλή ιστοσελίδα, που θα απευθυνόταν σε πολύ κόσμο και γενικά τους έδειχνε ότι ακόμη τους βοηθούσε για την υλοποίηση της ιδέας τους. Ο Zuckerberg, απ' ότι φαίνεται εργαζόταν και για τα δύο σχέδια, το δικό του και των φοιτητών, έχοντας απώτερο σκοπό να φτάσει στη δημιουργία της σελίδας που όλοι γνωρίζουμε. Τον Ιανουάριο του 2004, ο Zuckerberg συναντήθηκε με τους τρεις φοιτητές για τελευταία φορά. Μέχρι εκείνη τη στιγμή το "thefacebook.com" δεν ήταν έτοιμο. Τρεις μέρες πριν τη συνάντηση, πήρε την απόφαση να ανακοινώσει στους τρεις φοιτητές ότι τους εγκαταλείπει. Τους είπε πως το δικό τους σχέδιο, το οποίο είχε πολλά προβλήματα, δεν μπορούσε να υλοποιηθεί. Στις 4 Φεβρουαρίου ιδρύθηκε το Facebook για τους φοιτητές του Harvard και στις 10 Φεβρουαρίου οι τρεις φοιτητές τον κατηγόρησαν για αθέτηση της συμφωνίας και κλοπή της ιδέας τους. Η δικαστική διαμάχη που άρχισε τότε συνεχίζεται μέχρι σήμερα. Το σημαντικό όμως είναι ότι είτε έκλεψε την ιδέα, είτε όχι ο Mark Zuckerberg είχε εξασφαλίσει απεριόριστη θέση στην ιστορία του διαδικτύου, αλλά κι εκτός αυτού είχε εξασφαλίσει αμέτρητα εκατομμύρια δολάρια στους τραπεζικούς του λογαριασμούς. Θα ήταν λοιπόν πρέπον να αναφερθούμε έστω και λίγο στη ζωή αυτού του ανθρώπου. Ο Mark Eliot Zuckerberg γεννήθηκε στις 14 Μαϊου του 1984 στο White Plains της Νέας Υόρκης. Ως χόμπι ξεκίνησε να δημιουργεί προγράμματα-εργαλεία και παιχνίδια για υπολογιστές. Εκτός αυτών, πήγε στο λύκειο του Ardsley πριν μπει στη Phillips Exeter Academy. Τα πρώτα του <<έργα>> ήταν ένα πρόγραμμα πού βοηθούσε την επικοινωνία των υπαλλήλων στο γραφείο του πατέρα του, ενώ στη συνέχεια δημιούργησε μία δική του έκδοση του παιχνιδιού Risk και ένα μουσικό παιχνίδι με την ονομασία Synapse. Μεγάλες εταιρίες όπως η Microsoft προσπάθησαν να τον προσλάβουν και να τον εξαγοράσουν, αλλά ο ίδιος αποφάσισε να μπει στο Πανεπιστήμιο του Harvard. Το Facebook άνοιξε τις δικτυακές του πύλες στις 4 Φεβρουαρίου του 2004, βασιζόμενο σε μία ιδέα που είχε από την εποχή που βρισκόταν στη Phillips Exeter Academy, να περάσει δηλαδή σε ηλεκτρονική μορφή το ετήσιο άλμπουμ των αποφοίτων που κυκλοφορούσε σε βιβλίο. Στην αρχή το Facebook απευθυνόταν μόνο σε ανθρώπους που είχαν περάσει από το Harvard, ενώ στη συνέχεια ο Zuckerberg αποφάσισε τη χρήση του και σε άλλα σχολεία και Πανεπιστήμια. Με το πέρας ενός μέρους των σπουδών του, μετακόμισε στην Καλιφόρνια με ορισμένους φίλους, όπου και νοίκιασε ένα σπίτι για να δημιουργήσει το πρώτο του γραφείο. Κατά τη διάρκεια του καλοκαιριού ίδρυσε την εταιρία που θα λειτοργούσε το Facebook. Στις 5 Σεπτεμβρίου του 2006 δημιουργεί στο Facebook to News Feed, όπου ο χρήστης μπορεί να δει το τι κάνουν οι φίλοι του, ενώ στις 24 του Μάη 2007, ο ίδιος καλεί προγραμματιστές να δημιουργήσουν εφαρμογές που θα <<τρέχουν>> μέσα στο Facebook. Μέσα σε ελάχιστες εβδομάδες, αρκετές δεκάδες χιλιάδες άνθρωποι δηλώνουν ενδιαφέρον για όλα αυτά. Στις 24 Οκτωβρίου 2007, η εταιρία Facebook πουλάει το 1,6% των μετοχών της στη Microsoft για το ποσό των 240 εκατομμυρίων δολαρίων. Μέσα από διάφορες συμφωνίες, η υπηρεσία εμφανίζεται σε διάφορες πλατφόρμες (όπως το Xbox 360, το PlayStation 3 και το iPhone). Η <<μαγεία>> του Facebook αναμένεται να συνεχίσει να δημιουργεί περισσότερα κέρδη για τον ίδιο και την εταιρία του μέσα στα επόμενα χρόνια, ενώ το 2010 βγήκε και στις κινηματογραφικές αίθουσες μία ταινία βασισμένη στη ζωή του, η οποία είχε όνομα The Social Network. ==